LAOAG CITY - Nabirukanen ti bangkay ti baro a nalmes bayat nga agpi-picnic da iti baybay a paset ti Brgy Gabut Norte, Badoc, Ilocos Norte.
Segun kenni P/Insp Joseph Tayaban,OIC chief of police ti PNP Badoc, ti bangkay ni Jefferson Gambol, residente ti Brgy Salanap, Pinili, Ilocos Norte ket nakita dagiti mangngalap nga tumtumpaw iti baybay agarup 500 akilometro manipud iti igid ti baybay.
Immuna iti daytoy ket nangiwayat ti napagtipon a puwersa ti Philippine Coastguard ken PNP Maritime ti retrieval operation ngem napaayda gapu kadagiti dadakkel adalluyon..
Naammuan a nalmes ti biktima bayat nga agdidigos da iti baybay kadua na ti sumagmamano a menor de edad.
ilo_Latn ilo_Latn ilo_Latn ilo_Latn